BSC-LT/ACAData huggingface dataset:
[ca] Aquest Treball de Fi de Grau que teniu entre les mans, tracta sobre el Bàsquet Manresa i tot el que el rodeja. Ens focalitzarem en aquest treball en diversos apartats de la comunicació del club, veurem com el club es comunica amb els seus stakeholders, com el club busca patrocinadors, i quins són els valors del club a l'hora de buscar aquests patrocinadors, també farem èmfasi en el lloc d'on provenen aquests patrocinadors per tal de veure que és el que busca el club amb aquest patrocini i que és el que busca el patrocinador a l'hora de fer aquest patrocini i que busca obtenir. A més de parlar sobre els patrocinadors del club i diferents teories de patrocini esportiu, també parlarem sobre el fenomen fan, i com es viu al territori del Bages. Per tal de conèixer el fenomen fan, s'han agafat diferents teories sobre el fanbase de Crawford (2004) i Giulianotti (2005), que posteriorment seran extrapolades al Bàsquet Manresa i seran validades amb entrevistes als treballadors del club. En l'apartat d'Annexes es pot trobar totes les entrevistes realitzades a diversos patrocinadors com Kibuc Albert Disseny, La Soca, Ajuntament de Manresa, Avinent o bé a treballadors del club com la Clàudia i el Damià, què són els responsables de Màrqueting i Comunicació respectivament.

[en] This Final Degree Project that you have in your hands, is about Bàsquet Manresa and everything that surrounds it. We will focus on this work in various sections of the club's communication, we will see how the club communicates with its stakeholders, how the club seeks sponsors, and what the club's values are when looking for these sponsors, we will also emphasize in the place where these sponsors come from in order to see what the club is looking for with this sponsorship and what the sponsor is looking for when doing this sponsorship and what it is looking for. In addition to talking about the club sponsors and different theories of sports sponsorship, we will also talk about the fan phenomenon, and how people live in the territory of Bages. In order to know the fan phenomenon, different theories have been taken from the fanbase of Crawford (2004) and Giulianotti (2005), which will later be extrapolated to Bàsquet Manresa and will be validated with interviews with the club's workers. In the annexes section you can find all the interviews conducted with various sponsors such as Kibuc Albert Disseny, La Soca, Ajuntament de Manresa, Avinent or club workers such as Claudia and Damià, who are responsible for Marketing and Communication respectively.
[ca] Una de les xarxes socials amb més potencial per obtenir informació sobre salut i per connectar pacients és Twitter. Aquests pacients s'organitzen de manera informal en Comunitats de Pràctica mitjançant hashtags. Els hashtags (etiquetes) agrupen converses sobre diferents temàtiques i es creen amb el coixinet (#) i un text. Introduint un determinat hashtag al cercador obtenim els tuits (continguts) que parlen de la temàtica concreta. Això permet la cerca d'informació sobre molts tipus de malalties (Classificació Internacional de Malalties) i facilita al pacient i al professional sanitari connectar amb els usuaris que estan parlant de qüestions similars. El Model "The 4G Healing Hashtag" permet visualitzar el potencial terapèutic dels hashtags atès que apoderen el pacient tot promovent l'enfoc salutogènic. Alhora, els avenços en Salut Digital faciliten l'aparició de noves eines d'Intel·ligència Artificial per a l'anàlisi dels hashtags en salut a Twitter com és el cas de Symplur.

[en] One of the social networks with the most potential to obtain health information and to connect patients is Twitter. These patients are organized informally in Communities of Practice through hashtags. Hashtags group conversations on different topics and are created with the symbol (#) and a text. Introducing a specific hashtag to the search engine we obtain the tweets (contents) that speak of the specific theme. This allows the search for information on many types of diseases (International Classification of Diseases) and makes it easier for the patient and the healthcare professional to connect with users who are talking about similar issues. The Model "The 4G Healing Hashtag" allows to visualize the therapeutic potential of hashtags since they empower the patient by promoting the salutogenic approach. Likewise, advances in Digital Health facilitate the emergence of new Artificial Intelligence tools for the analysis of health hashtags on Twitter, such as Symplur.
[ca] La intel·ligència artificial (IA) ha transformat el disseny, introduint eines que amplien les possibilitats creatives i fomenten un sistema col·laboratiu. Tanmateix, aquest avanç planteja interrogants sobre les habilitats i competències que han de desenvolupar els dissenyadors per adaptar-se a aquesta nova realitat. Més enllà d'aprofitar aquestes eines, la seva tasca implica una responsabilitat ètica i un rol curatorial en la presa de decisions. Històricament, el disseny ha evolucionat amb els canvis socioculturals i tecnològics, però la irrupció de la IA accelera aquest procés, exigint una adaptació més estratègica. No sempre és clar quins coneixements cal prioritzar ni com integrar-los de manera ètica. L'impacte de la IA en el disseny és innegable, per la qual cosa resulta crucial definir quines competències permetran als dissenyadors conviure amb aquestes tecnologies i aprofitar-les de la millor manera.

[en] Artificial intelligence (AI) has transformed design by introducing tools that expand creative possibilities and foster a collaborative system. However, this advancement raises questions about the skills and competencies designers must develop to adapt to this new reality. Beyond simply leveraging these tools, their work involves ethical responsibility and a curatorial role in decision-making. Historically, design has evolved alongside sociocultural and technological changes, but the rise of AI is accelerating this process, requiring a more strategic adaptation. It is not always clear which knowledge should be prioritized or how to integrate it ethically. The impact of AI on design is undeniable, making it crucial to define the competencies that will enable designers to coexist with these technologies and make the most of them.
[ca] Aquesta tesi doctoral avalua l'ús de la realitat virtual (RV) com a mètode no farmacològic per a reduir el dolor i l'ansietat en població pediàtrica durant la vacunació, creant entorns immersius que desviïn l'atenció cap a estímuls agradables. Es va realitzar un assaig clínic aleatori en centres d'atenció primària de la Catalunya Central; van participar 300 nens i nenes de 3 i 6 anys, dividits en un grup d'intervenció, que va utilitzar ulleres de RV, i un grup control que va rebre atenció convencional. Es va valorar el dolor mitjançant l'escala facial de Wong-Baker, l'ansietat amb la Children's Fear Scale i la freqüència cardíaca com a indicador d'estrès. Els resultats van evidenciar una reducció significativa en el dolor i l'ansietat en el grup de RV, així com una major satisfacció dels pares, concloent que la RV és una eina segura i eficaç per a millorar l'experiència de vacunació.

[en] This doctoral thesis evaluates the use of virtual reality (VR) as a non-pharmacological method to reduce pain and anxiety in the paediatric population during vaccination, creating immersive environments that divert attention to pleasant stimuli. A randomized clinical trial was conducted in primary care centers in Central Catalonia; 300 children aged 3 and 6 years participated, divided into an intervention group that used VR goggles, and a control group that received conventional care. Pain was assessed using the Wong-Baker facial scale, anxiety with the Children's Fear Scale and heart rate as an indicator of stress. Results showed a significant reduction in pain and anxiety in the VR group and increased parental satisfaction, concluding that VR is a safe and effective tool to improve the vaccination experience.
[ca] Emmarcat en un context educatiu, la present recerca fa un recorregut teòric per les diferents perspectives que fonamenten els diferents enfocaments de l'ensenyament i aprenentatge de la natació i presenta aquelles estratègies d'ensenyança basades en el descobriment que, fruit de les seves característiques i estructura, poden ser utilitzades per part dels monitors de natació perquè els alumnes s'impliquin cognitivament en els processos d'ensenyament-aprenentatge de la natació. La recerca aprofundeix en la pedagogia del descobriment entenent-la com aquell context educatiu condicionat per l'educador, mitjançant el qual i amb la utilització de les estratègies d'ensenyança pertinents, aquest, a l'hora de presentar les activitats i interaccionar amb els alumnes, pot fomentar el seu protagonisme. Un protagonisme que vindrà marcat per l'aportació personal de cada alumne, d'aquelles respostes descobertes fruit de les decisions preses davant l'estructura de l'activitat presentada, sempre de forma intencionada, pel monitor. D'aquesta manera es promou una implicació i una participació activa dels alumnes en els processos d'aprenentatge de la natació qua ajuda a cercar-ne la significació, en contraposició, a la visió més tradicional del tractament dels cursets de natació i dels seus aprenentatges basats en una pedagogia del model. Una pedagogia en la repetició i automatització d'uns gests presentats pel monitor de natació.

[en] Framed on an educative context, the current reserach is a theoretical exploration as well as a presentation of teaching discovery strategies that may be used by swimming instructors to direct the students under a cognitive situation in the swimming learning processes. The reserach attempts to show how interacting with the students using discovery strategies can help to make the students the real protagonists of their learning process. This will place the student at the centre of the decision making process with reference to the tasks presented by the instructor, always within an educative context. This ensures active participacion of students in the swimming teaching processes. This in turn helps them to look for the meaning of their learning. In contrast, traditional teaching methodologies are based on the model forms of teaching, whereby students mechanically reproduce the task presented to them by the instructor.
[ca] La integració d'un sistema de Gestió de l'Edifici, o per l'abreviatura BMS (de l'anglès Building Management System) ha suposat un gran pas tecnològic en l'optimització i gestió de l'energia en les naus de nova construcció de diverses indústries. Aquesta eina habilita de manera precisa el control i supervisió de les instal·lacions connectades en multitud d'aspectes com climatització, il·luminació o seguretat. Per assolir l'objectiu principal del projecte, s'han definit objectius específics per tractar tots els aspectes a valorar. Entre aquests trobem dissenyar un estudi de la documentació teòrica, contextualitzar la nau industrial i les instal·lacions que la formen, determinar els requeriments de la propietat per el present projecte, definir unes solucions a aquests requeriments i dissenyar el propi sistema BMS que ho compleixi. El projecte empra una metodologia basada en un cas real d'una nau de nova construcció, en col·laboració amb l'empresa Egavic Serveis d'Enginyeria, que ha permès tractar amb dades i resultats objectius aplicats al context. La implementació òptima i exitosa del sistema BMS a la nau s'ha comprovat mitjançant el compliment total dels requisits previs. La centralització dels subsistemes ha millorat la modernitat i el confort, reduint costos operatius i incrementant la seguretat i el benestar del personal. Aquest disseny és una inversió rendible amb beneficis econòmics i operatius a mig-llarg termini. Conseqüentment, el treball ha aportat un valor afegit aplicable a altres naus de nova construcció al llarg de la indústria

[en] The integration of a Building Management System (BMS) has represented a great technological step in the optimization and management of energy in newly built buildings from various industries. This tool enables precise control and supervision of connected installations in a multitude of aspects such as air conditioning, lighting, or security. To achieve the main objective of the project, specific objectives have been defined to deal with all the aspects to be assessed. Among these, we find designing a study of the theoretical documentation, contextualizing the industrial building and the facilities that make it up, determining the requirements of the property for the present project, defining solutions to these requirements, and designing the BMS system itself that meets it. The project uses a methodology based on a real case of a newly built ship, in collaboration with the company Egavic Engineering Services, which has allowed us to deal with data and objective results applied to the context. The optimal and successful implementation of the BMS system on the ship has been verified by full compliance with the prerequisites. The centralization of the subsystems has improved modernity and comfort, reducing operating costs and increasing the safety and well-being of the staff. This design is a profitable investment with mid-long-term economic and operational benefits. The work has provided added value applicable to other new construction ships throughout the industry
[ca] L'article s'insereix en la tradició d'estudis sobre els sabers i les creences del professorat que indaguen en les concepcions sobre l'ensenyament i l'aprenentatge com a punt de referència per a la planificació de la millora dels criteris d'intervenció a les aules. Recull dos estudis paral·lels que pretenen conèixer la cognició i les pràctiques dels docents en relació amb l'ensenyament de la gramàtica, un sobre una mostra de professorat de primària i de secundaria encarregat de l'ensenyament del català i el castellà, i un altre sobre una mostra de professorat de català com a segona llengua en l'àmbit de l'ensenyament d'adults. En tots dos casos, les respostes a un qüestionari sobre el paper de la gramàtica en l'ensenyament de la llengua i sobre les pràctiques habituals permeten establir una tipologia en què es distingeixen perfils docents diferenciats.

[en] This article contributes to the growing body of articles dealing with teachers' knowledge and beliefs in their conceptions about teaching and learning as a reference point for the planning of the improvement of intervention criteria in the classroom. It includes two parallel studies that aim to know teacher cognition and their practices in relation to grammar teaching. The first study investigates a sample of primary and secondary teachers responsible for the teaching of Catalan and Spanish and the second focuses on a sample of teachers of Catalan as an additional language to adults. In both cases, the answers to a questionnaire on the role of grammar in language teaching and on current practices allow us to establish a typology that distinguishes different teaching profiles.
[ca] Aquesta tesi pretén radiografiar objectivament i amb voluntat exhaustiva l'edició de traduccions literàries a Catalunya durant els anys de la dictadura de Miguel Primo de Rivera. A partir d'una base de dades que aplega vora 2.000 traduccions, més de 600 autors, aproximadament 450 traductors i un centenar d'editorials, s'incideix en l'estudi dels autors traduïts, les editorials responsables de publicar aquestes traduccions, els traductors més actius i la consideració que mereix la seva tasca en la premsa coetània.

[en] The main objective of this PhD. Thesis is to objectively analyse literary translation and edition in Catalonia during the Primo de Rivera dictatorship. On the basis of a comprehensive database that includes about 2.000 translations, more than 600 writers, around 450 translators and almost 100 imprints, the focus is set on studying those writers translated back then, the houses publishing translations, the most active translators and their presence in printed press.
[ca] La present investigació analitza el disseny d'espais educatius a través de processos participatius i proposa el disseny d'un instrument facilitador per iniciar el redisseny de l'aula de música dels centres de secundària. El treball pretén per una banda demostrar la importància que tenen els espais educatius i la relació ferma que existeix entre espais i metodologies didàctiques, i per altra banda considerar la participació com l'element clau que vehicula el procés del disseny d'espais educatius. La primera part del treball es dedica a la investigació de diferents aspectes que intervenen en el disseny d'espais educatius. S'inicia amb una reflexió sobre l'arquitectura, el disseny i l'educació, tant a través de la història com en l'actualitat. Segueix amb l'exposició de les característiques que s'han de tenir en compte dels espais educatius. Continua analitzant l'espai de l'aula de música de secundaria i acaba aprofundint en el disseny d'espais educatius a través de processos participatius. La segona part es centra en dos àmbits diferents. Per una banda es completa la informació bibliogràfica tant de l'espai de l'aula de música com del disseny d'espais educatius participats, a través de l'anàlisi d'exemples i d'entrevistes a professionals especialistes d'aquests àmbits. I per altra banda, es dissenya un instrument facilitador per iniciar el redisseny d'una aula de música.

[en] This research analyses the design of educational spaces through participatory processes, and proposes the design of a facilitating instrument to initiate the redesign of the music classroom in secondary schools. The work intends, on the one hand, to demonstrate the importance of educational spaces and their firm relationship between spaces and didactic methodologies, and on the other hand, to consider participation as the key that drives the process of designing educational spaces. The first part of the work is dedicated to the investigation of different aspects that take part in the design of educational spaces. It begins with a reflection on architecture, design and education, both through history and today. It continues with the presentation of the characteristics that must keep in mind in educational spaces. It continues analysing the space of the secondary school music classroom and ends up studying in more detail the design of educational spaces through participatory processes. The second part focuses on two different areas. On the one hand, adding new information about the music classroom space and the design of participatory educational spaces, through the analysis of examples and interviews with professional specialists in these fields. And on the other hand, designing an instrument a facilitating instrument to start the redesign of a music classroom.
[ca] Lluís Capdevila es troba en la llarga nòmina de traductors — tots escriptors reconeguts— que traduïren al català abans de l'esclat de la Guerra Civil espanyola i que, pertanyents a les files dels vençuts, quedaren relegats a la clandestinitat i a l'exili durant decennis. De Capdevila se n'ha estudiat àmpliament les facetes periodística, política i dramatúrgica; però sorprèn que mai, fins ara, no s'hagi prestat atenció a la de traductor al català. Capdevila, republicà convençut, visqué a cavall entre Barcelona i París, on s'exilià, abans d'establir-se definitivament a Andorra. Fundà la revista Los Miserables i, posteriorment, dirigí L'Esquella de la Torratxa, La Campana de Gràcia i La Humanitat. Aquest estudi intenta aportar una mica més de llum a la seva figura, sobretot al vessant traductor, força desconegut.

[en] Lluís Capdevila is one in a long list of translators — all of them renowned writers that translated into Catalan right before the breakout of the Spanish Civil War— who were relegated for decades to clandestine life and exile for being members of the vanquished Republican ranks. Special attention has been paid to his work as a politician, journalist and playwright but, surprisingly enough, his translations have been inadequately studied. Capdevila, a determined and committed Catalan Republican, spent most of his life in exile, first in Paris and then in Andorra. He founded the periodical Los Miserables and he subsequently became the editor of some others, such as L'Esquella de la Torratxa, La Campana de Gràcia and La Humanitat. Therefore, with this paper, attention is going to be drawn to Capdevila's activity as a translator in order to complete his bio-bibliographic outline and shed light on this overlooked aspect of his life.
[ca] Actualment les operacions de manteniment preventiu dels parcs eòlics se suporten sobre tècniques de Machine Learning per a reduir els costos de les parades no planificades. Per això es necessita una predicció de fallades amb certa anticipació que funcioni sobre les dades de SCADA. Aquestes dades necessiten ser processades en diferents etapes descrites a aquesta tesi, amb resultats publicats en cadascuna d'elles. En una primera fase es netegen els valors extrems (Outliers), indicant com han de ser tractats per no eliminar la informació sobre les fallades. En una segona, les diferents variables són seleccionades per diversos mètodes de selecció de característiques (Feature Selection). En la mateixa fase, es compara l'ús de variables transformades mitjançant Autoencoders. En una tercera es construeix el model, mitjançant mètodes supervisats i no supervisats, obtenint resultats destacables amb Self Organizing Maps (SOM) i amb tècniques de Deep Learning incloent xarxes ANN i LSTM multicapa.

[en] Nowadays, the preventive maintenance operations of wind farms are supported by Machine Learning techniques to reduce the costs of unplanned downtime. That is why an early fault prediction that works with SCADA data is required. These data need to be processed at different stages described in this thesis, with results published in each of them. In a first phase, the extreme values (Outliers) are cleaned, indicating how they should address in order not to eliminate the information about the faults. In a second step, the different variables are selected by different Feature Selection methods. At the same step, the use of variables transformed by Autoencoders is also compared. In a third, the model is constructed using Supervised and Unsupervised methods, obtaining outstanding results with Self Organizing Maps (SOM) and Deep Learning techniques including ANN and LSTM multi-layer networks.